CELEX: C2005/171/56
Language: hu
Date: 2005-07-09 00:00:00
Title: T-194/05. sz. ügy: A Teletech Holdings Inc. által a Belső Piaci Harmonizációs Hivatal (védjegyek és formatervezési minták) (OHIM) ellen 2005. május 9-én benyújtott kereset

9.7.2005   
            
            
               HU
            
            
               Az Európai Unió Hivatalos Lapja
            
            
               C 171/34
            
         A Teletech Holdings Inc. által a Belső Piaci Harmonizációs Hivatal (védjegyek és formatervezési minták) (OHIM) ellen 2005. május 9-én benyújtott kereset
   (T-194/05. sz. ügy)
   (2005/C 171/56)
   A keresetlevél nyelve: angol
   A Teletech Holdings Inc. (székhelye: Englewood [Colorado, USA], képviseli: A. M. Gould solicitor) 2005. május 9-én keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (védjegyek és formatervezési minták) (OHIM) ellen.
   A Teletech International S.A. (székhelye: Párizs [Franciaország]) szintén félként vett részt a fellebbezési tanács előtt folyó eljárásban.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az OHIM első fellebbezési tanácsának az R 497/2004-1. sz. ügyben 2005. március 3-án hozott határozatát;
            
         
               —
            
            
               utalja vissza az ügyet a felszólalási osztály elé újabb vizsgálat lefolytatása végett, és hozzon határozatot a TeleTech US által a Teletech International SA nevében a 2 168 409. sz. közösségi védjegy lajstromozása ellen benyújtott és a 134 908. számon bejegyzett TELETECH GLOBAL VENTURES védjegyre alapított felszólalás tárgyában;
            
         
               —
            
            
               kötelezze az OHIM-ot a TeleTech US Elsőfokú Bíróság, valamint a fellebbezési tanács előtti eljárásokra vonatkozó költségeinek viselésére.
            
         Jogalapok és fontosabb érvek
   
               A közösségi védjegy bejelentője:
            
            
               TELETECH INTERNATIONAL S.A.
            
         
               Az érintett közösségi védjegy:
            
            
               A TELETECH INTERNATIONAL szóvédjegy a 35., 38. és 42. osztályba tartozó szolgáltatások vonatkozásában
            
         
               A felszólalási eljárásban hivatkozott védjegy vagy megjelölés jogosultja:
            
            
               A felperes
            
         
               A felszólalási eljárásban hivatkozott védjegy vagy megjelölés:
            
            
               A „TELETECH” nemzeti védjegy és a „TELETECH GLOBAL VENTURES” közösségi védjegy
            
         
               A felszólalási osztály határozata:
            
            
               A lajstromozás elutasítása
            
         
               A fellebbezési tanács határozata:
            
            
               A fellebbezés elfogadhatatlansága
            
         
               Jogalapok:
            
            
               A felperes álláspontja szerint az Elsőfokú Bíróság T-342/02. sz. Metro-Goldwyn-Mayer Lion kontra OHIM ügyben 2004. szeptember 16-án hozott ítélete, amely hasonló körülmények között benyújtott keresetet elfogadhatatlannak nyilvánít, jogilag hibás; másodlagosan úgy véli, hogy ezt az ítéletet eltérőnek kell tekinteni; végül kijelenti, hogy az Egyesült Államokon belüli helyzetét a felszólalási osztály határozata nagyban kompromittálta, ennélfogva az e határozat ellen benyújtott fellebbezést elfogadhatónak kellett volna nyilvánítani.